rejauldu/bengali-wikipedia huggingface dataset:
ইন্দোনেশিয়া-চেক প্রজাতন্ত্র সম্পর্ক, ইন্দোনেশিয়া এবং চেক প্রজাতন্ত্র এর মাঝে বিদ্যমান দ্বিপাক্ষিক সম্পর্ককে নির্দেশ করে। একই সাথে ইন্দোনেশিয়া এবং চেক প্রজাতন্ত্রের মধ্যে বিদ্যমান ঐতিহাসিক সম্পর্কের দিকটিকেও নির্দেশ করে। ১৯৫০ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।  দুই দেশের মধ্যকার দ্বিপাক্ষিক ব্যবসা ও বাণিজ্য খাতের প্রসার এবং উন্নতির লক্ষ্যে, উভয় দেশই নিজেদের মধ্যকার সম্পর্ক আরও গভীর এবং জোরদার করার ব্যাপারে একমত হয়েছে। চেক প্রজাতন্ত্রের রাজধানী প্রাগ শহরে ইন্দোনেশিয়ার একটি স্থায়ী দূতাবাস রয়েছে। অপরদিকে ইন্দোনেশিয়ার রাজধানী জাকার্তায় চেক প্রজাতন্ত্রের একটি স্থায়ী দূতাবাস রয়েছে। ইন্দোনেশিয়ায় অবস্থিত চেক প্রজাতন্ত্রের এই দূতাবাসের নিকট, একই সাথে ব্রুনাই, পূর্ব তিমুর, সিঙ্গাপুর এবং আসিয়ান এর কূটনৈতিক বিষয়াবলী এবং কার্যক্রম এর দায়িত্ব ন্যস্ত রয়েছে। এছাড়াও বালি, মাকাসসার এবং সুরাবায়াতে অবস্থিত চেক প্রজাতন্ত্রের কনস্যুলেটের নিয়ন্ত্রণও এই দূতাবাসের নিকটেই রয়েছে।  থাম্ব|ইন্দোনেশিয়া দূতাবাস, প্রাগ   ইতিহাস  চেকোস্লোভাকিয়া এবং ইন্দোনেশিয়ার মধ্যে ১৯৫০ সালে আনুষ্ঠানিকভাবে কূটনৈতিক সম্পর্ক স্থাপিত হলেও, এই দুই দেশের মধ্যকার সম্পর্ক আরও পূর্ব থেকেই বিদ্যমান ছিল। ১৯২৪ সালে, তৎকালীন ডাচ সাম্রাজ্যের উপনিবেশ ডাচ ইস্ট ইন্ডিজ এর রাজধানী বাটাভাতে (বর্তমান জাকার্তা) চেকোস্লোভাক সরকার একটি কনস্যুলেট স্থাপন করে।  ১৯৪৮ সালে, ইন্দোনেশিয়া, প্রাগে, ইন্দোনেশিয়ান ইনফরমেশন সার্ভিস চালু করে। ১৯৫০ সালের ২ ফেব্রুয়ারি চেকোস্লোভাকিয়া, ইন্দোনেশিয়ার সার্বভৌমত্বকে স্বীকৃতি প্রদান করে। এরপর, ১৯৫০ সালের ৭ মার্চ চেকোস্লোভাকিয়া ইন্দোনেশিয়ায় কনস্যুলেট স্থাপন করে। ১৯৫৭ সালে এই কনস্যুলেটকে দূতাবাসে উন্নীত করা হয়।  ১৯৬৫ সালে, ইন্দোনেশিয়ার কম্যুনিস্ট পার্টির একটি দল ইন্দোনেশিয়ায় অভ্যুত্থান প্রচেষ্টা চালায়।অভ্যুত্থান পরবর্তী সময়ে এই দল প্রাগে নির্বাসিত হিসেবে আশ্রয় গ্রহণ করে।   বাণিজ্য এবং বিনিয়োগ  ২০১২ সালের জলাই মাসে, দুই দেশের মধ্যকার আমদানি ও রপ্তানি কার্যক্রমে সহায়তার জন্য, ইন্দোনেশিয়ার, ইন্দোনেশিয়া এক্সিম ব্যাংক এবং চেক প্রজাতন্ত্রের, চেক এক্সপোর্ট ব্যাংক অর্থনৈতিক সমন্বয়ের ব্যাপারে একটি সমঝোতা স্মারক সাক্ষর করে। ২০১১ সালে, দুই দেশের মধ্যকার বাণিজ্যের মোট পরিমাণ ছিল ৫০০ মিলিয়ন (৫০ কোটি) মার্কিন ডলারের। চেক প্রজাতন্ত্রে, ইন্দোনেশিয়ার রপ্তানি পণ্যের মধ্যে উল্লেখযোগ্য হল, টেক্সটাইল এবং গার্মেন্টস, জুতা, রাবার এবং রাবারজাত পণ্য। অপরদিকে, ইন্দোনেশিয়ায়, চেক প্রজাতন্ত্রের উল্লেখযোগ্য রপ্তানি পণ্য হল, যন্ত্রপাতি, রাসায়নিক দ্রব্য, শক্তি উৎপাদনের যন্ত্রপাতি, ইলেকট্রিক্যাল যন্ত্রপাতি, টেলিযোগাযোগের যন্ত্রপাতি, টেক্সটাইল এবং ভারী যন্ত্রপাতি।   তথ্যসূত্র    আরও পড়ুন   Shoiw-Mei Tseng. Trade Flows between Czech Republic and East Asia  (PFD full text). January 2013.   বহিঃসংযোগ   চেক প্রজাতন্ত্র দূতাবাস, জাকার্তা, ইন্দোনেশিয়া  ইন্দোনেশিয়া দূতাবাস, প্রাগ, চেক প্রজাতন্ত্র   বিষয়শ্রেণী:ইন্দোনেশিয়ার দ্বিপাক্ষিক সম্পর্ক বিষয়শ্রেণী:চেক প্রজাতন্ত্রের দ্বিপাক্ষিক সম্পর্ক বিষয়শ্রেণী:ইন্দোনেশিয়া-চেক প্রজাতন্ত্র সম্পর্ক
শু'বা বিন আল-হাজ্জাজ বিন আল-ওয়ারদ আবু বুস্তাম আল-আতাকী (আরবি : شُعْبَة بِن الحَجَّاْج بِن الْوَرْد أَبُو بُسطام الْعَتَكِي ; ইংরেজি : Shuʿba bin al-Ḥajjāj bin al-Ward, Abū Bisṭām al-ʿAtakī) (৮৫–১৬০ হিঃ/৭০৪–৭৭৬ খ্রিঃ) ছিলেন একজন ইসলামিক পণ্ডিত । তিনি ছিলেন স্বনামধন্য একজন মুহাদ্দিস , ফকিহ ।  তিনি সাহাবি আনাস ইবনে মালেক (রা.) ও আমর ইবনে সালামাকে (রা.) দেখেছেন এবং চার শতাধিক তাবেয়ি থেকে হাদিস বর্ণনা করেছেন।  জন্ম তিনি ৮৫ হিজরিতে ওয়াসিতে জন্ম গ্রহণ করেন । মৃত্যু তিনি ১৬১ হিজরিতে মৃত্যু বরণ করেন ।  তথ্যসূত্র   বিষয়শ্রেণী:মুহাদ্দিস বিষয়শ্রেণী:৮ম শতাব্দীর ইসলাম ধর্মীয় নেতা বিষয়শ্রেণী:হাদিস সংকলক বিষয়শ্রেণী:হাদিস বর্ণনাকারী তাবে তাবেয়ী বিষয়শ্রেণী:বসরার ব্যক্তি বিষয়শ্রেণী:৭৭৬-এ মৃত্যু বিষয়শ্রেণী:৭০৪-এ জন্ম
সুভাষ চৌধুরী (১১ জুলাই ১৯৩৩ — ৮ জুন, ২০১২) একজন বিশিষ্ট রবীন্দ্র সংগীত শিক্ষক, গবেষক ও সমালোচক।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ৪৫৬,৪৫৭    জন্ম ও শিক্ষা জীবন  সুভাষ চৌধুরী ১৯৩৩ সালের ১১ জুলাই ভারতের বিহারের বোজুড়িতে (বর্তমানে ঝাড়খণ্ডে) জন্মগ্রহণ করেন। আদি নিবাস দক্ষিণ ২৪ পরগনা জেলার কলাগাছিয়া গ্রামে। পিতা নরেন্দ্রনাথ চৌধুরী। মাতা লীলাবতী দেবী। সুভাষ চৌধুরী সরিষা হাই স্কুল থেকে ম্যাট্রিক পাশ করে বিশ্বভারতীর সঙ্গীতভবনে চলে যান। সেখানে গিয়ে গান শেখেন ইন্দিরা দেবী চৌধুরাণী, শৈলজারঞ্জন মজুমদার, শান্তিদেব ঘোষ প্রমুখ বিশিষ্ট সংগীত শিল্পীর কাছে। এসরাজ বাজাতে শিখেছিলেন অশেষ মুখোপাধ্যায়ের কাছে।   কর্মজীবন  সংগীতভবনে সংগীতে ১৯৫৬ খ্রিস্টাব্দে স্নাতক হয়ে প্রথমে পুরুলিয়া ট্রেনিং কলেজে (১৯৫৭-১৯৬১) ও পরে সরিষা রামকৃষ্ণ মিশনের উচ্চ বিদ্যালয়ে (১৯৬১-১৯৬৫) রবীন্দ্র সংগীতের শিক্ষকরূপে কাজ করেন। ১৯৫৬ সালে সুবীরেন্দ্রনাথ ঠাকুর এবং পূর্ণিমা ঠাকুরের জ্যেষ্ঠা কন্যা  সুপূর্ণা ঠাকুরকে বিবাহ করেন। ট্রেনার হিসাবে কাজ করেছেন অনেক শিল্পীর সাথে যাঁদের মধ্যে অন্যতম ছিলেন কিশোর কুমার মুরলীবালকৃষ্ণ প্রমুখ। ১৯৬৫ সালে যোগ দেন বিশ্বভারতীর গ্রন্থন বিভাগের স্বরলিপি দপ্তরে। আর এই সময়েই প্রতিষ্ঠা করেন ইন্দিরা সংগীত শিক্ষায়তন। সেখানে তাঁর শিক্ষকতায় তৈরী হয়েছেন বহু বিশিষ্ট শিল্পী। সংগীত শিক্ষক ও পরিচালক হিসাবে যুক্ত ছিলেন বেশ কয়েকটি সংস্থার সঙ্গেও। বিশ্বভারতীর গ্রন্থন বিভাগের হয়ে স্বরবিতানের জন্য ছিলেন দায়িত্বপ্রাপ্ত। রবীন্দ্রসঙ্গীতের বিভিন্ন গবেষণার কাজও করেছেন। সংগীত বিষয়ে সুভাষ চৌধুরীর কয়েকটি গ্রন্থ ও প্রকাশিত হয়েছে। ১৯৯৫ খ্রিস্টাব্দে অবসর গ্রহণের সময় তিনি ছিলেন স্বরলিপি-অধীক্ষক। এছাড়াও তিনি রবীন্দ্র সঙ্গীত নিয়ে গবেষণা ও সমালোচনাও করেছেন। চর্চা করছেন রবীন্দ্রনাথের গান প্রকাশের ইতিহাস নিয়েও।   প্রকাশিত গ্রন্থসমূহ  উল্লেখযোগ্য গ্রন্থগুলি হল:   রবীন্দ্রসংগীতায়ন ২ খণ্ড ( সুচিত্রা মিত্রের সঙ্গে) সংকলিত ও সংবলিত (১৯৮২)  লিখন আমার  মুক্তির গান  ইন্দিরা দেবী, প্রমথ চৌধুরী পত্রাবলী (১৯৮৭)  গীতবিতানের জগৎ (২০০৪)   রবীন্দ্রনাথের গান ও অন্যান্য    মৃত্যু  ২০১২ খ্রিস্টাব্দের ৮ ই জুন সুভাষ চৌধুরী ৭৯ বৎসর বয়সে কলকাতার এক নার্সিংহোমে প্রয়াত হন।    তথ্যসূত্র   বিষয়শ্রেণী:বাঙালি গবেষক বিষয়শ্রেণী:১৯৩৩-এ জন্ম বিষয়শ্রেণী:২০১২-এ মৃত্যু বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি সঙ্গীতজ্ঞ বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:বাঙালি লেখক বিষয়শ্রেণী:শান্তিনিকেতনের সাথে যুক্ত ব্যক্তি
চট্টগ্রাম-১০ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৭নং আসন।  সীমানা চট্টগ্রাম-১০ আসনটি চট্টগ্রাম শহরের চট্টগ্রাম সিটি কর্পোরেশন ০৮, ১১, ১২, ১৩, ১৪, ২৪, ২৫ ও ২৬ নং ওয়ার্ড নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ আবুল কাসেম বাংলাদেশ আওয়ামী লীগ ১৯৭৯ সিরাজুল ইসলাম বাংলাদেশ জাতীয়তাবাদী দল ১৯৮৬ মোরশেদ খান বাংলাদেশ আওয়ামী লীগ ১৯৮৮ কামরুন নাহার জাফর জাতীয় পার্টি ১৯৯১ সিরাজুল ইসলাম বাংলাদেশ জাতীয়তাবাদী দল ফেব্রুয়ারি ১৯৯৬মোরশেদ খান বাংলাদেশ জাতীয়তাবাদী দল জুন ১৯৯৬ মোরশেদ খান বাংলাদেশ জাতীয়তাবাদী দল ২০০১ মোরশেদ খান বাংলাদেশ জাতীয়তাবাদী দল ২০০৮ এম. আবদুল লতিফ বাংলাদেশ আওয়ামী লীগ ২০১৪ আফছারুল আমীন বাংলাদেশ আওয়ামী লীগ ২০১৪ আফছারুল আমীন বাংলাদেশ আওয়ামী লীগ ২০১৮ আফছারুল আমীন বাংলাদেশ আওয়ামী লীগ ২০২৩ উপ-নির্বাচন মোঃ মহিউদ্দিন বাচ্চু বাংলাদেশ আওয়ামী লীগ ২০২৪ মোঃ মহিউদ্দিন বাচ্চু বাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে আফছারুল আমীন বিনা প্রতিদ্বন্দ্বিতায় নির্বাচিত হন।  উপনির্বাচন ২০২৩    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে চট্টগ্রাম-১০  বিষয়শ্রেণী:চট্টগ্রাম জেলার জাতীয় সংসদীয় আসন
সরযু দফতরি একজন ভারতীয় শিল্পপতি এবং ইণ্ডিয়ান মার্চেন্টস চেম্বার (আইএমসি) এর প্রাক্তন সভাপতি। তিনি হলেন সংগঠনের প্রথম নির্বাচিত সভাপতি। তিনি অটোমোটিভ কম্পোনেন্টস ম্যানুফ্যাকচারার্স অ্যাসোসিয়েশনের প্রথম মহিলা সভাপতি এবং [[ফেডারেশন অফ ইণ্ডিয়ান চেম্বারস অফ কমার্স অ্যাণ্ড ইণ্ডাস্ট্রি (ফিকি)-র কার্যনির্বাহী কমিটিতে প্রথম মহিলা। তিনি ভারত রেডিয়েটরস লিমিটেডের প্রতিষ্ঠাতা এবং দক্ষিণ ভারত জৈন সভার সভাপতি। ভারতীয় শিল্পে তাঁর অবদানের জন্য ২০০৪ সালে ভারত সরকার তাঁকে চতুর্থ সর্বোচ্চ বেসামরিক সম্মান পদ্মশ্রী প্রদান করে।   জীবনী  সরযু দফতরি, জন্ম নাম সরযু হীরাচাঁদ দোশি, ১৯৩৩ সালে মুম্বাইয়ের একটি ধনী ব্যবসায়ী পরিবারে জন্মগ্রহণ করেন। তাঁর মা ছিলেন ললিতাবাই এবং বাবা পদ্মশ্রী পুরস্কারপ্রাপ্ত লালচাঁদ হীরাচাঁদ, যিনি ওয়ালচাঁদ গ্রুপের প্রতিষ্ঠাতা এবং ভারতীয় শিল্পের অন্যতম পথিকৃৎ ওয়ালচাঁদ হীরাচাঁদের ভাই। সরযু মুম্বাইয়ের এলফিনস্টোন কলেজ থেকে অর্থনীতিতে (বিএ) স্নাতক ডিগ্রি অর্জন করেন। ১৯ বছর বয়সে তিনি অরবিন্দ গৌরীশঙ্কর দফতরির সাথে বিবাহ বন্ধনে আবদ্ধ হন। ঐতিহ্য অনুসারে নারীদের প্রবেশাধিকার না থাকায় তাঁকে পারিবারিক ব্যবসায় প্রবেশ করতে দেওয়া হয়নি। কিন্তু তিনি ১৯৫৮ সালে মাত্র ২৫ বছর বয়সে ভারত রেডিয়েটরস লিমিটেড প্রতিষ্ঠা করেন, যা ছিল একটি অটো যন্ত্রাংশ প্রস্তুতকারক প্রতিষ্ঠান, যার মূলধন ছিল ২০০,০০০। সেখানে পাঁচজন কর্মচারী ছিলেন।  তখন থেকেই তিনি ব্যবসার ব্যবস্থাপনা পরিচালক।  সরযু ভারতীয় শিল্পক্ষেত্রে সক্রিয় ছিলেন এবং ১৯৭১ সালে যখন তিনি অটোমোটিভ কম্পোনেন্টস ম্যানুফ্যাকচারার্স অ্যাসোসিয়েশন অফ ইণ্ডিয়া (এসিএমএ)-এর সভাপতি নির্বাচিত হন, তখন তিনি এই পদে নির্বাচিত প্রথম মহিলা ছিলেন। তিনি ইণ্ডিয়ান মার্চেন্টস চেম্বার (আইএমসি) (১৯৮১)-এর প্রথম মহিলা সভাপতি  এবং ফেডারেশন অফ ইণ্ডিয়ান চেম্বারস অফ কমার্স অ্যাণ্ড ইণ্ডাস্ট্রি (ফিকি) -এর নির্বাহী কমিটির সদস্য নির্বাচিত প্রথম মহিলা হওয়ার গৌরব অর্জন করেছিলেন। তিনি ২০০০ সালে দ্বিতীয়বারের মতো আইএমসির সভাপতিত্ব করেন। জন্মসূত্রে জৈন হয়ে তিনি দক্ষিণ ভারত জৈন সভার সভাপতি এবং তাঁর ঠাকুরদা কর্তৃক প্রতিষ্ঠিত পাক্ষিক পত্রিকা এবং জৈন সম্প্রদায়ের মুখপত্র জৈন বোধকের সম্পাদক।  সরযু জৈন সমাজের জৈন রত্ন পুরস্কারের প্রাপক এবং ভারত সরকার কর্তৃক ২০০৪ সালে পদ্মশ্রী বেসামরিক সম্মানে ভূষিত হয়েছেন। তাঁর তিন কন্যা, বড় মেয়ে, সিজাই শাহ, একটি রেস্তোরাঁর মালিক, দ্বিতীয় গৌরী পোহোমাল একজন উদ্যোক্তা ও সমাজসেবী এবং ছোট মেয়ে, কবিতা খান্না, একজন গৃহিণী ও অভিনেতা বিনোদ খান্নার স্ত্রী। প্রখ্যাত শিল্প ইতিহাসবিদ এবং পদ্মশ্রী পুরস্কারপ্রাপ্ত সরযু দোশি সম্পর্কে তাঁর বৌদি, সরযু দফতরির ভাই বিনোদ দোশির সাথে তাঁর বিবাহ হয়েছে।   আরও দেখুন   লালচাঁদ হীরাচাঁদ  ওয়ালচাঁদ হীরাচাঁদ  ওয়ালচাঁদ গ্রুপ     তথ্যসূত্র   বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:ভারতীয় শিল্পপতি বিষয়শ্রেণী:মহারাষ্ট্রের নারী ব্যবসায়ী বিষয়শ্রেণী:মুম্বইয়ের ব্যবসায়ী বিষয়শ্রেণী:১৯৩৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাণিজ্য ও শিল্পে পদ্মশ্রী প্রাপক বিষয়শ্রেণী:ওয়ালচাঁদ পরিবার
থাম্ব| একটি স্টেইনলেস স্টিলের ফ্রাইং প্যান একটি ফ্রাইং প্যান, ফ্রাইপ্যান বা স্কিললেট হল একটি নিচে সমতল প্যান যা ভাজা, পোড়া এবং ঝলসানো খাবারের জন্য ব্যবহৃত হয়। এটি সাধারণত  ব্যাসের একটি পাত্র যার বাইরে খুব কমই আগুন বেরিয়ে আসে, এর একটি দীর্ঘ হাতল থাকে এবং কোন ঢাকনা থাকে না। বড় প্যানে প্রধান হ্যান্ডেলের বিপরীতে একটি ছোট ধরার হাতল থাকতে পারে।    তথ্যসূত্র    বহিঃসংযোগ      বিষয়শ্রেণী:রান্নার পাত্র
ভৈরবকুন্ড শিব মন্দির বা দাইফাম শিব মন্দির ভুটানের অন্যতম গুরুত্বপূর্ণ হিন্দু মন্দির। এটি ভুটানের দক্ষিণ-পূর্ব কোণে জোমোটসাংখা (ডাইফাম) শহরের কাছে এবং আসামের উদালগুড়ি শহর থেকে প্রায় ২৪ কিলোমিটার দূরে অবস্থিত।   সৃষ্টির কাহিনী  শিব পুরাণ ও স্বস্থানী ব্রতকথা অনুসারে, শিব তার প্রিয় সতী দেবী বা দক্ষিণানির মৃত্যুর পর মৃতদেহ কাঁধে নিয়ে পৃথিবীতে ঘুরেছিলেন। তার এই যাত্রায় ভারতীয় উপমহাদেশের বিভিন্ন স্থানে সতী দেহের কিছু অংশ মাটিতে পড়ে যায়। ৫১টি ( কখনও কখনও ১০৮টি ) স্থানে শরীরের অঙ্গগুলি পড়েছিল এবং উক্ত স্থানসমূহ  শক্তিপীঠ বা শক্তির আসন হিসাবে পরিচিত পবিত্র স্থান হয়ে ওঠে। তার মধ্যে একটি হল ভৈরব কুণ্ড।   ডান|থাম্ব|240x240পিক্সেল|ভগবান শিব সতী দেবীর মৃতদেহ বহন করছেন  পরে দেবতাদের রাজা ইন্দ্র তার স্বর্গীয় সাদা হাতি ঐরাবতে এখানে অবতরণ করেন এবং বহু বছর ধরে ধ্যান করে। ইন্দ্র অনেক অগ্নি আচার পালন করার পরে,  শিব এই স্থানটিকে বৃষ্টি দিয়ে আশীর্বাদ করেছিলেন। আজও কথিত আছে যে যখনই এখানে অগ্নিকাণ্ড সংগঠিত হয়, তখনই ভৈরবকুণ্ডে বৃষ্টি পড়ে।  বর্তমান মন্দিরের ঠিক নিচে একটি গুহা রয়েছে। কথিত আছে যে, ভগবান শিব ধ্যান করেছিলেন এবং তাঁর ধ্যানের স্থানের কাছে একটি হ্রদ (কুণ্ড) তৈরি হয়েছিল। বহু বছর পরে, ভৈরব নাথ (ভগবান শিবের একটি উগ্র প্রকাশ) একই স্থানে ধ্যান করছিলেন। তিনি একটি প্রাকৃতিক শিব লিঙ্গ আবিষ্কার করেন এবং স্থানটির নাম ভৈরবকুণ্ড (বা "ভৈরব লেক") হয়।   পূজা  ভৈরব কুণ্ড হ্রদ  ভুটানের সামদ্রুপ জংখার জেলা এবং ভারতের আসাম ও অরুণাচেল প্রদেশের ত্রি-সংগমস্থলে অবস্থিত। এখানে ভুটানে উৎপন্ন জাম্পানি নদী ও ভৈরবী নদী একত্রিত হয়ে ব্রহ্মপুত্রের একটি প্রধান উপনদী ধনশিরি নদী তৈরি করেছে। মকর সংক্রান্তির সময়, ভক্তরা মন্দিরে যান এবং নদীর মিলনস্থলের কুণ্ডে পবিত্র স্নান করেন এবং ভগবান শিবের পূজা করেন।   তথ্যসূত্র    বহিঃসংযোগ   বিষয়শ্রেণী:ভুটানের হিন্দু মন্দির বিষয়শ্রেণী:শক্তিপীঠ বিষয়শ্রেণী:সামদ্রুপ জংখার জেলা বিষয়শ্রেণী:শিব মন্দির
রাজেন গোহাঁই (২৬ নভেম্বর ১৯৫০) আসামের নগাঁওতে জন্মগ্রহণ করেন, একজন ভারতীয় রাজনীতিবিদ যিনি লোকসভার সংসদ সদস্য হিসেবে দায়িত্ব পালন করেন। তিনি ১৯৯৯ থেকে ২০১৯ সাল পর্যন্ত আসামের নওগং নির্বাচনী এলাকার প্রতিনিধিত্ব করেছেন এবং ভারতীয় জনতা পার্টির সদস্য।   পটভূমি  গোহাঁই গুয়াহাটি বিশ্ববিদ্যালয়ে শিক্ষিত হন এবং বিএ এবং এলএলবি ডিগ্রি নিয়ে স্নাতক হন।R.C. Rajamani; Portraits of India's Parliamentarians for the New Millennium: Lok Sabha. Gyan Books. 2000. . pg 110. তিনি ১৯৮১ সালে রিতা গোহাঁইকে বিয়ে করেন এবং পাঁচ সন্তানের জনক। গোহাঁই পেশায় চা-বাগানের মালিক।   রাজনৈতিক পেশা  গোহাঁই লোকসভার সংসদ সদস্য হিসেবে চার মেয়াদে দায়িত্ব পালন করেছেন। তিনি ১৯৯৯ সাল থেকে নওগং নির্বাচনী এলাকার প্রতিনিধিত্ব করেছেন – ২০০৪, ২০০৯ এবং ২০১৪ সালে পুনরায় নির্বাচিত হয়েছেন। গোহাঁই ১৯৯১ সাল থেকে ভারতীয় জনতা পার্টির সদস্য।R.C. Rajamani; Portraits of India's Parliamentarians for the New Millennium: Lok Sabha. Gyan Books. 2000. ISBN 978-8121207027. pg 110.  ৫ জুলাই ২০১৬ তারিখে; গোহাঁইকে রেল মন্ত্রকের প্রতিমন্ত্রী হিসাবে কেন্দ্রীয় মন্ত্রিসভায় অন্তর্ভুক্ত করা হয়েছিল।   তথ্যসূত্র   বিষয়শ্রেণী:ষোড়শ লোকসভার সদস্য বিষয়শ্রেণী:আসামের লোকসভা সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:নগাঁও জেলার ব্যক্তি বিষয়শ্রেণী:চতুর্দশ লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:আসামের ভারতীয় জনতা পার্টির রাজনীতিবিদ
থাম্ব|ডান|ভিক্টোরিয়া ফটক, বিশ্ববিদ্যালয়ের একটি বিখ্যাত স্থাপনা আলিগড় মুসলিম বিশ্ববিদ্যালয় ভারতের উত্তর প্রদেশ রাজ্যের আলিগড় শহরে অবস্থিত। কেমব্রিজ বিশ্ববিদ্যালয়ের আদলে প্রতিষ্ঠিত এই শিক্ষা প্রতিষ্ঠানটি ব্রিটিশ রাজত্বের সময় ভারতের সেরা শিক্ষা প্রতিষ্ঠানগুলোর একটিতে পরিগণিত হয়। তৎকালীন অনেক স্বনামধন্য মুসলিম চিন্তাবিদ ও উর্দূ ভাষার বিখ্যাত কবি ও লেখক এই বিশ্ববিদ্যালয় থেকে স্নাতক সম্পন্ন করেছেন।   আবাসিক হলসমূহ  ছাত্রী হল  বেগম আজিজুন নিসা হল  আবদুল্লাহ হল  বেগম সুলতান জাহান হল  ইন্দিরা গান্ধী হল  সরোজিনী নাইডু হল  বিবি ফাতিমা হল  ছাত্র হল  আফতাব হল  আল্লামা ইকবাল বোর্ডিং হাউস ফর সিনিয়র সেকেন্ডারি স্কুল ( বয়েজ)  বি আর আম্বেদকর হল  হাদি হাসান হল  মহসিনুল মুলুক হল  মোহাম্মদ হাবিব হল  এন আর এস সি হল  নাদিম তারিম হল  রস মাসুদ হল  স্যার সৈয়দ হল ( উত্তর)  স্যার সৈয়দ হল ( দক্ষিণ)  স্যার শাহ সুলায়মান হল  স্যার জিয়াউদ্দিন হল  ভিকারুল মুলক হলবিশ্ববিদ্যালয়ের ওয়েবসাইট   বিভাগ সমূহ  ১১৫৫ একরের এই বিশাল ক্যাম্পাস জুড়ে রয়েছে কিছু বিখ্যাত স্থাপনা।  এই বিশ্ববিদ্যালয়ে ১২টি অনুষদে (কৃষি বিজ্ঞান, কলা, বাণিজ্য, প্রকৌশল ও প্রযুক্তি, আইন, জীবন বিজ্ঞান, মেডিসিন, ব্যবস্থাপনা অধ্যয়ন ও গবেষণা, বিজ্ঞান, সামাজিক বিজ্ঞান, ধর্মতত্ত্ব, ইউনানী চিকিৎসা) মোট ৭৪ টি ডিপার্টমেন্ট রয়েছে।   প্রাক্তন শিক্ষার্থী   রফি আহমেদ কিদোয়াই ,ভারতীয় রাজনীতিক এবং স্বাধীনতা কর্মী।  হুমায়ূন রশীদ চৌধুরী, বাংলাদেশের জাতীয় সংসদের স্পিকার এবং কূটনীতিবিদ ও রাজনীতিবিদ।  চৌধুরী আবদুল হামিদ খান, পূর্ব ও পশ্চিম পাকিস্তানের পুনর্বাসন কমিশনার।  ড. জিয়াউদ্দীন আহমেদ,প্রাক্তন উপাচার্য'।  মহম্মদ আতাউল গণি ওসমানী, বাংলাদেশের মুক্তিযুদ্ধের সময় মুক্তিবাহিনী ও সেনাবাহিনীর প্রধান সেনাপতি।  নূরেজ্জামান ভুঁইয়া, রাজনীতিবিদ, ব্রিটিশ বিরোধী আন্দোলনের সৈনিক ও শিক্ষক।  হাজী মোহাম্মদ দানেশ , তাকে তেভাগা আন্দলোনের 'জনক' হিসাবে আখ্যায়িত করা হয়  মোহাম্মদ আখতারুজ্জামান অধ্যাপক এবং ঢাকা বিশ্ববিদ্যালয়ের ২৮তম উপাচার্য  ওয়াজেহ রশিদ নদভী, সাংবাদিক  সৈয়দ মুজতবা আলী, বাঙালি লেখক   আরও দেখুন   সৈয়দ আহমদ খান  আলিগড় আন্দোলন  সৈয়দ জিয়াউর রহমান  হাকিম সৈয়দ জিল্লুর রহমান   তথ্যসূত্র    বহিঃসংযোগ   আলীগড় মুসলিম বিশ্ববিদ্যালযের দাপ্তরিক ওয়েবসাইট  আলীগড় মুসলিম বিশ্ববিদ্যালযের বৃত্তি তথ্য ও অন্যান্য সাম্প্রতিক খবর     বিষয়শ্রেণী:উত্তরপ্রদেশের বিশ্ববিদ্যালয় ও কলেজ বিষয়শ্রেণী:ভারতের কেন্দ্রীয় বিশ্ববিদ্যালয় বিষয়শ্রেণী:পাকিস্তান আন্দোলন বিষয়শ্রেণী:আলিগড় জেলা বিষয়শ্রেণী:১৮৭৫-এ ব্রিটিশ ভারতে প্রতিষ্ঠিত বিষয়শ্রেণী:১৮৭৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতের ইসলামি বিশ্ববিদ্যালয় ও কলেজ বিষয়শ্রেণী:১৮৭৫-এ প্রতিষ্ঠিত বিশ্ববিদ্যালয় ও কলেজ
হাবিবুর রহমান (জন্ম: অজানা - মৃত্যু: ২৭ ডিসেম্বর, ১৯৯৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১৫-০৮-২০১৫   জন্ম ও শিক্ষাজীবন  হাবিবুর রহমানের জন্ম টাঙ্গাইল জেলার ঘাটাইল উপজেলার জামুরিয়া ইউনিয়নের সাধুর গলগণ্ডা গ্রামে। তার বাবার নাম মো. কলিমুদ্দিন এবং মায়ের নাম সৈয়দুন্নেছা। তার স্ত্রীর নাম ফরিদা ইয়াসমীন। তার ছয় মেয়ে ও দুই ছেলে।    কর্মজীবন  পাকিস্তানি সেনাবাহিনীর দ্বিতীয় ইস্ট বেঙ্গল রেজিমেন্টে কর্মরত ছিলেন হাবিবুর রহমান। ১৯৭১ সালের মার্চে ছুটিতে থাকা অবস্থায় মুক্তিযুদ্ধ শুরু হলে ঝাঁপিয়ে পড়েন প্রতিরোধ যুদ্ধে। পরে কাদেরিয়া বাহিনীতে যোগ দেন তিনি। টাঙ্গাইলের ভুয়াপুর এলাকায় পাকিস্তানি সেনাবাহিনীর বিরুদ্ধে যুদ্ধ করেন হাবিবুর রহমান।   মুক্তিযুদ্ধে ভূমিকা  ১৯৭১ সালের ৯ আগস্ট রাতে সাতটি ছোট-বড় জাহাজ হঠাৎ টাঙ্গাইলের ভুয়াপুরে ধলেশ্বরী নদীর সিরাজকান্দি ঘাটে নোঙর করে। এ খবর দ্রুত পৌঁছাল স্থানীয় মুক্তিযোদ্ধাদের কাছে। সেখানে মুক্তিযোদ্ধাদের যে দলটি ছিল, তার দলনেতা ছিলেন হাবিবুর রহমান। তারা সবাই কাদেরিয়া বাহিনীর সদস্য ছিলেন। হাবিবুর রহমান জানতে পারেন নোঙর করা জাহাজে পাকিস্তানি সেনাবাহিনীর বিপুল পরিমাণ অস্ত্রশস্ত্র রয়েছে। কাদের সিদ্দিকী হাবিবুর রহমানকে জানালেন, ওই জাহাজে আক্রমণ করে অস্ত্রশস্ত্র দখল করতে পারলে ভবিষ্যতে মুক্তিযুদ্ধ চালিয়ে যাওয়া সহজ হবে। এ জন্য তিনি রেজাউল করীমের নেতৃত্বে আরও একটি দলকে তার কাছে পাঠালেন। উত্তরে মাটিকাটায় তারা অবস্থান নিয়েছিলেন। ১১ আগস্ট বেলা ১১টার দিকে জাহাজগুলো তাঁদের অবস্থানের কাছাকাছি চলে আসে। হাবিব এ সময় কিছুটা দ্বিধাগ্রস্ত। ভাবছিলেন, নিজেদের সামান্য শক্তি সম্বল করে ওই জাহাজগুলোতে আক্রমণ করা ঠিক হবে কি না। অন্যদিকে কাদের সিদ্দিকীর নির্দেশ। কিন্তু কীভাবে তা বাস্তবায়িত হবে, এর কোনো দিকনির্দেশনা দেওয়া হয়নি।  তারা নদীর যে পাড়ে অবস্থান নিয়েছিলেন, তার পাশ দিয়েই ওই জাহাজগুলো যাচ্ছিল। হাবিব সহযোদ্ধাদের বলে দিলেন তার সংকেতের আগে কেউ যেন গুলি না করেন। তাই সবাই অ্যাম্বুশস্থলে চুপ করে ছিলেন। এর মধ্যে দুটি জাহাজ চলে যায়। এমন সময় সবচেয়ে বড় দুটি জাহাজ তাঁদের সামনে আসে। জাহাজ দুটিতে পাকিস্তানি সেনারা গল্পগুজবে মশগুল। হাবিবের এলএমজি গর্জে ওঠা মাত্র সহযোদ্ধারা মর্টার, এলএমজি ও রাইফেল থেকে গুলিবর্ষণ শুরু করেন। ২ ইঞ্চি মর্টারের গোলা আঘাত করে সারেঙের কেবিন ও পাকিস্তানি সেনাদের অবস্থানে। নিমেষে হতাহত হয় বেশ কজন পাকিস্তানি সেনা। বেঁচে যাওয়া বাকি পাকিস্তানি সেনারা প্রতিরোধের চেষ্টা না করে স্পিডবোটে করে পালিয়ে যায়। সামনের দুটি ও পেছনে থাকা বাকি জাহাজও সাহায্যে এগিয়ে না এসে পালাতে থাকে। এরপর হাবিবের নির্দেশে মুক্তিযোদ্ধারা সঙ্গে সঙ্গে অস্ত্রশস্ত্র নামিয়ে নিতে থাকেন। ছয় ঘণ্টায় তারা প্রায় ৫০০ অস্ত্র ও গোলাবারুদের বাক্স নামাতে সক্ষম হন। এর পরও বিপুল অস্ত্র জাহাজে থেকে যায়। সেগুলো তারা নেননি। কারণ, পাকিস্তানি সেনাবাহিনীর পাল্টা আক্রমণের সম্ভাবনা ছিল। তাই জাহাজে আগুন ধরিয়ে দিয়ে তারা সরে পড়েন। আগুনে গোলাবারুদ বিকট শব্দে বিস্ফোরিত হয়ে দুই জাহাজই ধ্বংস হয়। এর পর থেকে হাবিবুর রহমানের নাম হয়ে যায় জাহাজমারা হাবিব। আর যুদ্ধটির নাম জাহাজমারা যুদ্ধ    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:১৯৯৮-এ মৃত্যু
যৌনতার অধিকারের মধ্যে একজনের যৌনতা প্রকাশ করার অধিকার এবং যৌন অভিমুখতার ভিত্তিতে বৈষম্য থেকে মুক্ত থাকার অধিকার অন্তর্ভুক্ত। বিশেষত, এটি সমকামী মহিলা, সমকামী পুরুষ, উভকামী এবং ট্রান্সজেন্ডার (এলজিবিটি) লোকেদের সহ বিভিন্ন যৌন অভিমুখের মানুষের মানবাধিকার এবং সেই অধিকারগুলির সুরক্ষার সাথে সম্পর্কিত, যদিও এটি বিষমকামীতার ক্ষেত্রেও সমানভাবে প্রযোজ্য। যৌনতা এবং যৌন অভিমুখতার ভিত্তিতে বৈষম্য থেকে স্বাধীনতার অধিকার মানবাধিকারের সার্বজনীনতা এবং মানব হওয়ার কারণে প্রতিটি ব্যক্তির অধিকারের অক্ষয় প্রকৃতির উপর ভিত্তি করে।  আন্তর্জাতিক মানবাধিকার আইনে যৌনতার কোনো অধিকার স্পষ্টভাবে বিদ্যমান নেই; বরং, এটি মানবাধিকারের সার্বজনীন ঘোষণা, নাগরিক ও রাজনৈতিক অধিকারের আন্তর্জাতিক চুক্তি এবং অর্থনৈতিক, সামাজিক ও সাংস্কৃতিক অধিকারের আন্তর্জাতিক চুক্তি সহ বেশ কয়েকটি আন্তর্জাতিক মানবাধিকার উপকরণে পাওয়া যায়।   আরো দেখুন    এন্টিসেক্সুয়ালিজম  শারীরিক অখণ্ডতা  অক্ষমতা এবং যৌনতা  হোমোফোবিয়া  দেশ বা অঞ্চল অনুসারে LGBT অধিকার  এলজিবিটি অধিকার বিরোধী  এলজিবিটি সামাজিক আন্দোলন  ধর্ম এবং সমকামিতা  প্রজনন অধিকার   তথ্যসূত্র    বহিঃসংযোগ    অ্যামনেস্টি ইন্টারন্যাশনাল ইউএসএ: সারা বিশ্বে এলজিবিটি আইনি অবস্থা  মানবাধিকার হাইকমিশনারের কার্যালয়  ইন্টারন্যাশনাল হিউম্যান রাইটস ল ইন্টারন্যাশনাল কমিশন অফ জুরিস্টে যৌন অভিযোজন এবং লিঙ্গ পরিচয় । বিষয়শ্রেণী:এলজিবিটিকিউ বিষয়শ্রেণী:মানব যৌনতা বিষয়শ্রেণী:মানবাধিকার বিষয়শ্রেণী:বাক স্বাধীনতা বিষয়শ্রেণী:মত প্রকাশের স্বাধীনতা বিষয়শ্রেণী:বৈষম্য
কালার্স সুপার হচ্ছে একটি ভারতীয় টেলিভিশন চ্যানেল, যা মূলত ভারতের কন্নড় ভাষার বিনোদনমূলক চ্যানেল। এটি ভায়াকম ১৮ নেটওয়ার্কের একটি অংশ। কালার্স কন্নড়ের সাফল্যের পরে, ভায়াকম ১৮ ২০১৬ সালের ২৪শে জুলাই তারিখে কালার্স সুপার নামে দ্বিতীয় কন্নড় চালু করেছিল।  তথ্যসূত্র  বহিঃসংযোগ          ভায়াকম ১৮-এ কালার্স সুপার   বিষয়শ্রেণী:বেঙ্গালুরুর টেলিভিশন স্টেশন বিষয়শ্রেণী:কন্নড় ভাষার টেলিভিশন চ্যানেল বিষয়শ্রেণী:২০১৬-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০১৬-এ কর্ণাটকে প্রতিষ্ঠিত বিষয়শ্রেণী:মহারাষ্ট্রের মিডিয়া বিষয়শ্রেণী:মুম্বইয়ের মিডিয়া বিষয়শ্রেণী:ইটিভি নেটওয়ার্ক বিষয়শ্রেণী:ভায়াকম ১৮
চাটখিল থানা বাংলাদেশের নোয়াখালী জেলার অন্তর্গত চাটখিল উপজেলার একটি থানা।   প্রশাসনিক এলাকাসমূহ  চাটখিল উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম চাটখিল থানার আওতাধীন।  পৌরসভা:  চাটখিল  ইউনিয়নসমূহ:  ১নং সাহাপুর  ২নং রামনারায়ণপুর  ৩নং পরকোট  ৪নং বদলকোট  ৫নং মোহাম্মদপুর  ৬নং পাঁচগাঁও  ৭নং হাটপুকুরিয়া ঘাটলাবাগ  ৮নং নোয়াখলা  ৯নং খিলপাড়া  পুলিশ ফাঁঁড়ি/তদন্ত কেন্দ্র  খিলপাড়া পুলিশ তদন্ত কেন্দ্র  সাহাপুর পুলিশ তদন্ত কেন্দ্র (প্রস্তাবনা রয়েছে)   আরও দেখুন   চাটখিল উপজেলা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:নোয়াখালী জেলার থানা বিষয়শ্রেণী:চাটখিল উপজেলা
হাশিমপুর ইসলামিয়া মুকবুলিয়া কামিল মাদ্রাসা বাংলাদেশের চট্টগ্রাম জেলার চন্দনাইশ উপজেলার একটি উল্লেখযোগ্য আলিয়া মাদ্রাসা। মাদ্রাসাটি ১৯৪১ সালে মাওলানা নজীবুল্লাহর প্রতিষ্ঠিত প্রায় বিলুপ্ত মাদরাসাটি মুফতি শফিউর রহমান অক্লান্ত পরিশ্রম এবং দক্ষতার মাধ্যমে পুনঃ প্রতিষ্ঠা করেন। মাদ্রাসাটির কামিল স্তর ইসলামি আরবি বিশ্ববিদ্যালয়ের অধিভুক্ত রয়েছে এবং দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে রয়েছে। মাদ্রাসাটির ফাজিল স্তর সর্বপ্রথম ২০০৬ সালে কুষ্টিয়া ইসলামী বিশ্ববিদ্যালয়ের অধিভুক্তি লাভ করে এরপরে ২০১৬ সালে মাদ্রাসাটি পুনরায় ইসলামি আরবি বিশ্ববিদ্যালয়ের অধিভুক্তিতে স্থানান্তর করা হয়। এই মাদ্রাসার ইআইআইএন নাম্বার হলো ১০৪১৮৭ এবং এমপিও নাম্বার হলো ২১৭০৬২৩০১। মাদ্রাসাটিতে ইসলামি শিক্ষার সমন্বয়ে পাঠদান করা হয়। মাদ্রাসার বর্তমান অধ্যক্ষের নাম মাওলানা নুরুল আলম।   ইতিহাস  দক্ষিণ চট্টগ্রামের মুফতি সাহেব খ্যাত আল্লামা মুফতি শফিউর রহমানের পিতা ১৯৩৯ সালে মারা গেলে তিনি বার্মা থেকে দেশে ফিরে আসেন এবং স্থানীয় জনগণ তাঁর অধিক খ্যাতি ও সুনাম এবং দক্ষতার জন্য বার্মায় যেতে দেয়নি এবং তিনি ১৯৪১ সালে তার শিক্ষক মাওলানা নজীবুল্লাহর  প্রতিষ্ঠিত প্রায় বিলুপ্ত মাদরাসাটি অক্লান্ত পরিশ্রমের মাধ্যমে হাশিমপুর মকবুলিয়া সিনিয়ার মাদ্রাসাটি পুনঃ প্রতিষ্ঠার মাধ্যমে নবজীবন দান  করেন।   শিক্ষা কার্যক্রম  হাশিমপুর ইসলামিয়া মুকবুলিয়া মাদরাসাটি ১৯৪১ সালে প্রতিষ্ঠা হওয়ার পর মাদরাসা শিক্ষা বোর্ড কতৃক ১৯৫৬ সালে দাখিল, ১৯৬২ সালে আলিম, ফাজিল এবং ১৯৮৩ সালে বিজ্ঞানের মনজুরি লাভ করে। এরপরে ২০০৬ সালে মাদ্রাসাটি ইসলামী বিশ্ববিদ্যালয় অধিভুক্ত হয়, এবং ২০১৬ সালে ইসলামি আরবি বিশ্ববিদ্যালয় অধীনে স্থানান্তরিত হয়। অত্র দ্বীনি শিক্ষা প্রতিষ্ঠানটি প্রাথমিকভাবে কামিল পাঠদানের অনুমতিপ্রাপ্ত হয় ১৩ই এপ্রিল ২০২২ সালে। এই দ্বীনি শিক্ষা প্রতিষ্ঠানে গরীব অসহায় ও এতীম ছাত্রদের জন্য ৩০ই জানুয়ারী ১৯৯২ সালে সমাজ সেবা অধিদপ্তর, চট্টগ্রাম কতৃক সমাজ কল্যাণ মন্ত্রণালয়ের ক্যাপিটেশন গ্রান্ট প্রাপ্ত "কর্ণেল (অবঃ) অলি আহমেদ (বীর বিক্রম) এতিমখানা" নামে এতিমখানা চালু করা হয়। ১৯৬০ সালে শাহ মজিদিয়া হেফজখানা নামে হেফজখানা চালু হয়।   অধ্যক্ষ তালিকা  ১। মাওলানা মুহাম্মদ নজিবুল্লাহ  (১৯৪১ - ১৯৪৫)  ২। মুফতি শফিউর রহমান (১৯৪৬ - ১৯৫৭)  ৩। মাওলানা ইসহাক (১৯৫৭ - ৩১ মে ১৯৯৭)  ৪। মাওলানা নুরুল ইসলাম (ভারপ্রাপ্ত অধ্যক্ষ) (০১ জুন ১৯৯৭ - ২৮ ফেব্রুয়ারি ১৯৯৮)  ৫। মুহাম্মদ জব্বার আল কাদেরী (০১ মার্চ ১৯৯৮ - ৩১ জানুয়ারি ২০০১)  ৬। মাওলানা নুরুল ইসলাম (ভারপ্রাপ্ত অধ্যক্ষ) (০১ ফেব্রুয়ারি ২০০১ - ৩০ জুন ২০০২)  ৭। মুহাম্মদ নুরুল আলম (০১ জুলাই ২০০২ - বর্তমান)   উল্লেখযোগ্য শিক্ষার্থী    মুসলেহ উদ্দিন -  চট্টগ্রাম ষোলশহর কামিল মাদ্রাসা ও ছোবহানিয়া কামিল মাদ্রাসার অধ্যক্ষ ছিলেন।   তথ্যসূত্র   বিষয়শ্রেণী:১৯৪১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৪১-এ ব্রিটিশ ভারতে প্রতিষ্ঠিত বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:বাংলাদেশের কামিল মাদ্রাসা বিষয়শ্রেণী:চন্দনাইশ উপজেলার শিক্ষাপ্রতিষ্ঠান